Nuwe Jy-fees 2017 – voelgoedwinkel
Tuis / Kaartjies
By 'n Nuwe Jy-fees op Saterdag 21 Oktober vier ons jou gesondheid en 'n gesonde leefstyl. Ons weet dis nie maklik om jou hele denkpatroon oor gesond leef te verander nie; daarom bied diéŽ dag jou al die inspirasie wat jy nodig het.
Opsies: Kies 'n opsieSlegs pretdrafSlegs die FEES en stalletjiesDie FEES, stalletjies en pretdraf Maak skoon
By 'n Nuwe Jy-fees op Saterdag 21 Oktober vier ons jou gesondheid en 'n gesonde leefstyl.
Werkswinkels en demonstrasies word aangebied deur kenners soos Linda Kriel (Dans jou dun), Lynette Beer (Bou 'n superselfbeeld), Kokkedoor se Corli Botha (30-minuut maaltye vir gesonde gesinne), dr. Hardie de Beer van Crème Classique (Hou jou vel vars en gloeiend vir 'n leeftyd) en Image Avenue, ons eie stiliste ('n Klerekas wat jou lyf en sak pas).
Luister ook na wat Lindie Strydom, RSG se Amore Bekker en John-Henry en Beáte Opperman te sê het. Lindie praat oor hoe om jou energie terug te kry, terwyl Amore weer gesels oor daardie gut feeling of sesde sintuig wat elke vrou het. John-Henry en Beáte se braaidemonstrasie beloof om vet (of gesonde?) pret te wees!
Gerhard Steyn en sy vrou, Zelri, is nie net vanjaar ons Nuwe Jy-ambassadeurs nie, maar hy gaan (saam met Clarice Pieterse en Joe Black) ook vir die vermaak by die fees sorg. Mandi Baard, Nathanya van Zyl, Herman Human van Oos-Rand Stereo en Dirk Chase Pelser bied die program aan.
Ondersoek jou eie persoonlike styl, herlaai jou batterye en word geïnspireer deur topsprekers terwyl jy saam met jou vriendinne kuier. Daar is meer as veertig stalletjies waar jy kan koop of proe, gepamperlang word of gratis gesondheidstoetse kan laat doen. Ons kroon ook die Nuwe Jy-wenner vir 2017.
5 Kilo's vir Kosblikke-pretdraf
Kom draf of stap saam op die pragtige Serengeti-gholflandgoed vir 'n goeie doel! Die 5 Kilo's vir Kosblikke-pretdraf ten bate van Hanna Charity wil kinders 'n jaar lank van 'n gesonde kosblik voorsien. 'n Gesonde kosblik voed 'n kind se lyfie en verstand. Kinders wat nie genoeg het om te eet nie, kan nie in die klas konsentreer nie en het 'n groter kans om nie klaar te maak met skool nie. Sonder voldoende onderrig is toekomsgeleenthede vir hierdie kinders beperk.
Kom doen jou deel vir honger magies. Daar is boonop hope pryse op die spel!
Tyd: Wedloop begin 07:30 (Registrasie begin reeds om 05:00). Stalletjies maak 08:00 oop. Sprekers begin 09:00.